Document ID: 32006D0615

KOMISIJAS LĒMUMS
(2006. gada 13. septembris)
par pagaidu apstiprinājuma piešķiršanu aitu un kazu identifikācijas un reģistrācijas sistēmām Apvienotajā Karalistē saskaņā ar Padomes Regulu (EK) Nr. 21/2004
(izziņots ar dokumenta numuru K(2006) 4086)
(Autentisks ir tikai teksts angļu valodā)
(2006/615/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 17. decembra Regulu (EK) Nr. 21/2004, ar ko izveido aitu un kazu identifikācijas un reģistrācijas sistēmu un ar ko groza Regulu (EK) Nr. 1782/2003 un Direktīvas 92/102/EEK un 64/432/EEK (1), un jo īpaši tās 4. panta 2. punkta d) apakšpunktu,
tā kā:
(1)
Regulā (EK) Nr. 21/2004 izklāstīti noteikumi par aitu un kazu identifikācijas un reģistrācijas sistēmu izveidi. Minētajā regulā paredzēts, ka šie dzīvnieki saimniecībās ir jāidentificē tajā noteiktajā termiņā.
(2)
Turklāt Regulā (EK) Nr. 21/2004 paredzēts, ka identificējot aitas un kazas, jāizmanto tajā noteiktie primārie un sekundārie identifikācijas līdzekļi. Regulā paredzēts, ka sekundāros identifikācijas līdzekļus līdz 2008. gada 1. janvārim var aizstāt ar sistēmu, kura atbilst šai regulai un ir apstiprināta Komisijā, izņemot gadījumus, kad dzīvniekus pērk vai pārdod Kopienas iekšējā tirgū.
(3)
Tādēļ aitām un kazām, kuras pērk vai pārdod Kopienas iekšējā tirgū, pilnībā jāatbilst Regulas (EK) Nr. 21/2004 prasībām. Tās 4. panta 2. punkta d) apakšpunktā paredzēts, ka šādi dzīvnieki jāidentificē ar sekundārajiem identifikācijas līdzekļiem, ko apstiprinājusi kompetentā iestāde un kas atbilst regulas pielikuma A iedaļas 4. punktā minētajiem tehniskajiem parametriem.
(4)
Tā kā Komisijas 2005. gada 17. augusta Lēmums 2005/617/EK uz laiku atzīst aitu un kazu identifikācijas un reģistrācijas sistēmas Lielbritānijā un Ziemeļīrijā, Apvienotā Karaliste saskaņā ar Regulas (EK) Nr. 21/2004 (2) 4. panta 2. punkta d) apakšpunktu piešķīra šīm sistēmām pagaidu apstiprinājumu līdz 2006. gada 30. aprīlim. Šis lēmums paredzēja, ka šo abu sistēmu apstiprinājums ir jāpārskata ņemot vērā līdz 2006. gada 31. janvārim veiktās pārbaudes.
(5)
Komisija sadarbībā ar Apvienoto Karalisti veica pārbaudes uz vietas, lai novērtētu šo sistēmu darbību un pārbaudītu, kā Apvienotā Karaliste izpilda saistības attiecībā uz šīm sistēmām. Galīgais ziņojums un pieņemams Apvienotās Karalistes rīcības plāns tagad ir pieejams un tika apspriests Pārtikas aprites un dzīvnieku veselības pastāvīgajā komitejā.
(6)
Apvienotā Karaliste ir apņēmusies risināt problēmas, kas tika atklātas pārbaudēs uz vietas ar mērķi novērtēt šo sistēmu darbību, un, jo īpaši, savlaicīgi izpildīt piedāvāto rīcības plānu, veicot visus vajadzīgos pasākumus, lai stiprinātu sistēmas un līdz 2006. gada 31. decembrim nodrošinātu to atbilstību Padomes Regulai (EK) Nr. 21/2004.
(7)
Tādēļ uz jaunu pārejas posmu ir jāapstiprina aitu un kazu identifikācijas un reģistrācijas sistēmas Lielbritānijā un Ziemeļīrijā, sekundāros aitu un kazu identifikācijas līdzekļus aizstājot ar šo sistēmu, izņemot gadījumus, kad dzīvniekus pērk vai pārdod Kopienas iekšējā tirgū.
(8)
Aitu un kazu identifikācijas un reģistrācijas sistēmu pagaidu apstiprinājumam Lielbritānijā un Ziemeļīrijā ir jābūt spēkā ar atpakaļejošu datumu no 2006. gada 30. aprīļa, lai tas aptvertu visu šo sistēmu ieviešanas laika periodu un neradītu nekādus traucējumus tirdzniecībai.
(9)
Kompetentā iestāde veic visas atbilstošās pārbaudes uz vietas, lai kontrolētu aitu un kazu identifikācijas un reģistrācijas sistēmas pienācīgu ieviešanu.
(10)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Ar šo laika periodam no 2006. gada 1. maija līdz 2007. gada 30. jūnijam tiek apstiprināta aitu un kazu identifikācijas un reģistrācijas sistēma, ko Apvienotā Karaliste ievieš Lielbritānijā un Ziemeļīrijā saskaņā ar Padomes Regulas (EK) Nr. 21/2004 4. panta 2. punkta c) apakšpunktu.
2. pants
Neskarot noteikumus, kas tiek pieņemti saskaņā ar Padomes Regulas (EK) Nr. 21/2004 10. panta 1. punkta a) apakšpunktu, Apvienotā Karaliste nodrošina, ka kompetentā iestāde katru gadu veic atbilstošas pārbaudes uz vietas, lai kontrolētu, kā dzīvnieku audzētāji ievēro aitu un kazu identifikācijas un reģistrācijas sistēmu prasības, kā minēts 1. pantā.
3. pants
Šis lēmums ir adresēts Lielbritānijas un Ziemeļīrijas Apvienotajai Karalistei.
Briselē, 2006. gada 13. septembrī

Labels: 7
0
18
6